Kobbertetra

Kobbertetra er en art i gruppen karpelakser. 
Den skiller seg fra andre tetraer ved å mangle fettfinne. Den blir opptil 5 cm lang.

Akvaristikk 
Denne aktive tetraen er en populær akvariefisk og regnes som en dyktig stimer. Den foretrekker beplantede akvarier med mange skyggefulle områder og god svømmeplass. Når den holdes under gode forhold, blir fiskenes farger svært intense. Det er best å holde den i grupper på seks eller flere individer, skjønt mindre grupper også kan trives. Akvariet bør romme minst 60 liter.

Den foretrekker en temperatur mellom 23 og 27 °C, en pH mellom 6,0 og 7,5, og en hardhet på 5-19 °dH.

Eksterne lenker 
 
 

Karpelakser
Fisker formelt beskrevet i 1875
Dyr formelt beskrevet av Christian Frederik Lütken